open-index/open-wikipedia-markdown huggingface dataset:
לב קרבל

**לב קרבל** (ברוסית: **Лев Кербель**; 7 בנובמבר 1917, סמניבקה – 14 באוגוסט 2003, מוסקבה) היה פסל יהודי סובייטי. על עבודותיו הוא זכה בעיטורים רבים לרבות גיבור העמל הסוציאליסטי, ועיטור לנין, פרס לנין ועוד.

## קורות חיים
לב קרבל נולד בסמניבקה (אז בתחומי האימפריה הרוסית, כיום באוקראינה) למשפחה יהודית. לאחר מלחמת האזרחים ברוסיה המשפחה התיישבה בסמולנסק. אביו החל לעבוד במערכת המפלגתית. לב קרבל התעניין בביולוגיה ותכנן המשך לימודים בתחום זה.

כבר בגיל צעיר התגלה אצלו כישרון לפיסול וציור. בשנת 1933 בתחרות מקומית לבתי הספר הוא זכה במקום ראשון עם תבליט של לנין. בעקבות כך הוא נשלח למוסקבה. במוסקבה לב קרבל הציג את עבודתו לנאדז'דה קרופסקיה שהייתה סגנית שר החינוך. קרבל קיבל הפנייה ללימודי פיסול במוסקבה והחל ללמוד בשנת 1937 במכון הגבוה לאמנות ופיסול.

במהלך מלחמת העולם השנייה הוא עבד בהקמת ביצורים סביב מוסקבה ובשנת 1942 גויס לצי הצפוני. בהיותו צייר צבאי הוא השתתף בסיורים.

בשנת 1945 הוא נשלח לברלין והיה בין מתכנני אנדרטת המלחמה הסובייטית.

במהלך עבודתו קרבל בנה כ-50 פסלים ואנדרטאות למנהיגי ברית המועצות וקרל מרקס. רבים מפסליו היו מוצבים במקומות מרכזיים בערי ברית המועצות, אך פורקו בהמשך בעקבות התפרקות ברית המועצות.

עבור פסל של קרל מרקס במוסקבה הוא קיבל פרס לנין ופסל בקמניץ הוא קיבל עיטור קארל מרקס.

בנוסף לכך לבב קרבל פסל מצבות לפי הזמנה פרטית לאנשי אמנות, צבא ומנהיגי המדינה.

בשנת 1962 הוא התמנה לפרופסור באקדמיה בה למד ובמשך שנים גידל דור פסלים.

לב קרבל נפטר ב-14 באוגוסט 2003 ונטמן בבית העלמין נובודוויצ'יה.

## קישורים חיצוניים

* קורות חיים 

קטגוריה:פסלים יהודים רוסים
קטגוריה:יהודים זוכי פרס לנין
קטגוריה:יהודים מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור קרל מרקס
קטגוריה:מעוטרי עיטור הידידות בין העמים
קטגוריה:אישים הקבורים בבית העלמין נובודוויצ'יה
קטגוריה:פסלים סובייטים
קטגוריה:סובייטים שנולדו ב-1917
קטגוריה:רוסים שנפטרו ב-2013
הונדה ג'ייד

**הונדה ג'ייד** (באנגלית: **Honda Jade**) הוא מיניוואן קומפקטי מתוצרת יצרנית הרכב היפנית **[[הונדה]]** (ביפן), ויצרן המכוניות הסיניות **Dongfeng Honda**  (שם רשמי: **Dongfeng Honda Automobile Co., Ltd**) (בסין) אשר מיוצר משנת 2013 ביפן ובסין.

יצרנית המכוניות הסינית **Dongfeng Honda** בבעלות "Dongfeng Motor Group"  והונדה (50%, 50% בשותפות).

## "הונדה ג'ייד"

* דגם "הונדה ג'ייד" התבסס על דגם "Honda Civic (ninth generation)" .
* 5 דלתות.
* תצורות ישיבה: 5+2, 4+2.
* מנוע קדמי.
* סוגי מנוע: מנוע בנזין, מנוע הברידי.
* סוגי הנעות: הנעה קדמית 4x2, הנעה כפולה 4x4.
* 4 רמות גימור של דגם 1.8 ליטר (בסין).
* בשנת 2016 עבר הדגם מתיחת פנים (בסין). במאי 2018 הושק הדגם המחודש ביפן.
* רמות הגימור הנוכחיות הן: "G", "RS, "X", "HYBRID RS" ו-"HYBRID X".
* מחיר היחידה נע בין 149,800–183,800 רנמינבי (ספטמבר 2013, בסין, דגם 1.8 ליטר).

### דגמים
* "1.5".
* "1.8".
* "Hybrid RS", הושק ביפן בפברואר 2016 בגרסת מושבים 2+2+2.

## תמונות

קובץ: Honda Jade China 2016-04-01.jpg| "הונדה ג'ייד" (יוצרה בסין)
קובץ:Honda Jade 02 China 2014-05-01.jpg | "הונדה ג'ייד", שנת 2014 (יוצרה בסין)
קובץ: Dongfeng-Honda Jade 210 Turbo rear in motion 8.12.18.jpg| "הונדה ג'ייד" (יוצרה בסין)
קובץ: 18 Honda Jade (Japan).jpg| "הונדה ג'ייד" (יוצרה ביפן)
קובץ: Honda JADE RS・Honda SENSING (DBA-FR5) rear.jpg| "הונדה ג'ייד" (יוצרה ביפן)
קובץ: The_frontview_of_Honda_JADE_RS_(DBA-FR5).jpg| "הונדה ג'ייד" דגם "RS" (יוצרה ביפן)
קובץ: Honda JADE RS・Honda SENSING (DBA-FR5) interior.jpg| "הונדה ג'ייד" דגם "RS" - מבט לתא הנהג (יוצרה ביפן)


## ראו גם
* הונדה

## קישורים חיצוניים

* 
* 
* 
* 

## הערות שוליים

קטגוריה:מיניוואנים
ג
קטגוריה:דגמי מכוניות שהושקו ב-2013
קטגוריה:כלי רכב יפניים
קטגוריה:כלי רכב המיוצרים בסין
יוהנס איטן

**יוהנס איטן** (בגרמנית: **Johannes Itten**; 11 בנובמבר 1888 – 25 במרץ 1967) היה צייר, מעצב, מורה ותאורטיקן שווייצרי ומהמורים המשפיעים בבאוהאוס בשנותיו הראשונות.

## ביוגרפיה
איטן נולד במרכז שווייץ והוכשר לשמש מורה בבית ספר יסודי. באותן שנים החל לפתח תאוריות שהובילו לשיטות הוראה ייחודיות שהתבססו בין השאר על שיטות שפיתח פרידריך פרבל. ב-1909 החל ללמוד אמנות בז'נבה, אך פרש ועבר ללמוד בברן שם המשיך ופיתח את התאוריות ושיטות החינוך. ב-1912 שב לז'נבה כדי ללמוד ציור מפושט אצל הצייר אגון גילרד (Eugène Gilliard) ולאחר מכן המשיך לווינה שם פתח בית ספר לציור עם שיטות הוראה ייחודיות ששילבו תרגילי התעמלות.

לבאוהאוס הוזמן איטן להצטרף כמורה עם פתיחתו בשנת 1919 בויימאר שם לימד את הקורס הבסיסי שהיווה מבוא להיכרות עם חומרים, קומפוזיציה וצבע. בשיעוריו שילב מוזיקה ומדיטציה ובאותה עת פרסם הספר המסכם את רעיונותיו "אמנות הצבע". לאחר שעזב את הבאוהאוס המשיך ופתח בסיועה של גונטה שטלצל בית ספר עצמאי. בעשורים הבאים המשיך לעסוק בהוראה וביצירה. כאשר בעקבות עליית הנאצים לשלטון בית ספר באוהאוס נסגר, הוא קלט בבית הספר שלו מספר מורים לרבות ארנסט נויפרט.

ב-1966 ייצג את שווייץ בביאנלה בוונציה. ושנה לאחר מכן נפטר.

## קישורים חיצוניים

* מיכאל יעקובסון: סיבוב בחנות שוקולד בברלין שתכנן בכיר המורים בבאוהאוס, באתר 'חלון אחורי', 14 בדצמבר 2019
* 

קטגוריה:ערכים שבהם תבנית בריטניקה אינה מתאימה
קטגוריה:אמנים שווייצרים
קטגוריה:מעצבים
קטגוריה:ילידי 1888
קטגוריה:נפטרים ב-1967
אברם אניקסט

**אברם אניקסט** (ברוסית: **Абра́м Моисе́евич А́никст**, ביידיש: **אברהם מאיסייעוויטש אניקסט**, 1887 קישינב – 19 במרץ 1938, מוסקבה) היה מהפכן וכלכלן רוסי ממוצא יהודי.

## קורות חיים
אברם אניקסט נולד בקישינב, אז חלק של האימפריה הרוסית. לאחר סיום בית הספר היסודי הוא המשיך בלימודים בבית. החל משנת 1904 הוא השתתף באספות של בונד. בשנים 1906–1907 הוא היה אנרכו-קומוניזם. בשנת 1907 הוא נשפט ל-10 שנות עבודות כפייה עבור הכנת חומרי נפץ. אניקסט הצליח לברוח לצ'רנוביץ (אז חלק של האימפריה האוסטרו-הונגרית).

בשנת 1908 הוא התחתן ועבר לגרמניה. בשנת 1909 אברם אניקסט החל לעבוד בחברת AEG. בשליחותה הוא עבר מספר מקומות מגורים וארצות. בשנת 1910 הוא הצטרף להוריו בציריך ותוך זמן קצר נולד בנו הבכור אלכסנדר אניקסט.

במשך כל התקופה באירופה אניקסט היה פעיל בתנועת אנרכו-סינדיקליזם. במאי 1917 הוא חזר לרוסיה בקרון רכבת ביחד עם ולדימיר לנין. לאחר מהפכת אוקטובר הוא שיתף פעולה עם הבולשביקים ואף התמנה ליושב ראש סובייט של פאבלוהראד.

בשנת 1918 אברם אניקסט עבר לפטרוגרד וקודם לתפקידי ניהול במשרד העבודה. בשנים 1923–1925 הוא היה שר העבודה של אוקראינה הסובייטית. בשנת 1925 הוא חזר למוסקבה והחל את עבודתו בגוספלן (משרד כלל ארצי לתכנון כלכלה סובייטית), כאשר בהמשך התמנה לסגן יושב ראש הארגון.

אברם אניקסט נעצר בנובמבר 1938 והוצא להורג לאחר משפט קצר ב-19 במרץ 1938. בשנת 1956 האישום בוטל.

אברם אניקסט כתב מספר ספרי כלכלה וזיכרונות ברוסית. אניקסט כתב את זכרונותיו ביידיש בהם תיאר את דרכו עם לנין. הספר "זיכרוינעס וועגן וולדימיר איליטשן" יצא במינסק בשנת 1933.

## קישורים חיצוניים
* קורות חיים 
* 

קטגוריה:כלכלנים יהודים רוסים
קטגוריה:מהפכנים יהודים רוסים
קטגוריה:כותבי זיכרונות
קטגוריה:יהודים שהוצאו להורג ברוסיה ובברית המועצות
קטגוריה:קורבנות הטיהורים הגדולים
קטגוריה:רוסים שנולדו ב-1887
קטגוריה:רוסים שנפטרו ב-1938
נאג'סנטיאנוש

**נאג'סנטיאנוש** (בהונגרית: **Nagyszentjános**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1985 לאחר שפוצל מהכפר גניי.

## קישורים חיצוניים

* 

## הערות שוליים

קטגוריה:הונגריה: כפרים
באולונג פגסוס

ממוזער|300px|"באולונג פגסוס"
**באולונג פגסוס** (באנגלית: **Baolong Pegasus**, קרוי גם: **Baolong Tianmazuo**) הוא מיניוואן מתוצרת יצרנית הרכב **Guangzhou Baolong Motors**  (שם רשמי: **Guangzhou Baolong Motors Co. Ltd**) אשר יוצר בין השנים 2001–2005 בסין.

## "באולונג פגסוס"
* דגם "באולונג פגסוס" התבסס (ברישיון) על דגם "Mitsubishi Delica"  (דור רביעי, היה קרוי "Delica Space Gear") מתוצרת מיצובישי מוטורס.
* 5 דלתות, 2 דלתות צד אחוריות דלתות הזזה.
* מנוע קדמי.
* סוג הנעה: הנעה אחורית 4x2, הנעה כפולה 4x4.

### דגמים
* "TBL 6500H" - בתצורת ישיבה של 7 מושבים.
* "TBL 6500" - בתצורת ישיבה של 12 מושבים (משנת 2003).
* "TBL 6508" - בתצורות ישיבה: 8 מושבים, 11 מושבים.
* "TBL 6508H" - בתצורות ישיבה: 8 מושבים, 11 מושבים.

## ראו גם
* מיניוואן

## קישורים חיצוניים

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2001
קטגוריה:כלי רכב המיוצרים בסין
Treptichnus pedum

שמאל|ממוזער|250px|איור סכמתי של המחילות במבט מהצד
שמאל|ממוזער|250px|איור סכמתי של המחילות בתלת־ממד
שמאל|ממוזער|250px|מאובן של ''Treptichnus pedum'' בגבול (GSSP) שבין הקמבריון לאדיקר
***Treptichnus pedum*** (בעבר היה קרוי ***Phycodes pedum***, או ***Manykodes pedum*** וגם ***Trichophycus pedum***) הוא השם המדעי למחילה מאובנת של בעל חיים ימי. ככזו היא נחשבת לעקבות מאובנות המורכבות, הנפוצות והקדומות ביותר. ההופעה הקדומה ביותר שלה, שהתרחשה סביב 542 למ"ש, במקביל לבעלי החיים האחרונים בביוטה של האדיקר, משמשת להגדיר את הקו המפריד בין תור האדיקר לתור הקמבריון. מקור השם המדעי הוא צירוף של הלחם בסיסים מיוונית עתיקה ל"שביל-הפוך" והמילה בלטינית לרגליים.

ל-*Treptichnus pedum* יש דפוס מחילות ייחודי מורכב למדי: לאורך מחילה מרכזית המתפשטת בקו אופקי בלבד, כשלפעמים היא מתפתלת או שהיא לולאה ביצע בעל החיים גישושים תכופים כלפי מעלה דרך המשקע בחיפוש אחר חומרים מזינים, ויצר דפוס עקבות שמזכיר מניפה או חבל קלוע. המחילות נחפרו בעיקר בבסיס מדפי אבן חול דקה השונה במעט מאבן החול של הגדה בגודל הגרגירים ובמרקם.

האורגניזם שהשאיר עקבות כאלה נחשב מורכב יותר מאשר בעלי החיים הקודמים בביוטה של האדיקר, ועקבות מאובנים אלו, המופיעות ברחבי העולם, נמצאות בדרך כלל בשכבות מעליהם, אם כי ב-1992 נמצאו מחילות מתחת לקו שנקבע כמפריד בין התקופות.

מכיוון שרק מחילותיו נמצאו, יש להניח כי בעל החיים של ה-*Treptichnus* חסר כל רכיבים אנטומיים קשים, כגון שלד או עצמות. לפיכך המורפולוגיה והקשר שלו לבעלי חיים מודרניים אינו ידוע, ויש חוקרים החולקים אפילו על הכללתו בממלכת בעלי החיים. למרות היעדר עדויות מאובנות אלה, למחילות המיוצרות על ידי תולעי פין מודרניות ממערכת הפריאפולידה יש אותה מורפולוגיה מגששת כמו של ה-*Treptichnus*, מה שמצביע על קשר אנטומי הדוק בין יוצר העקבות לתולעי פין מודרניות.

## קישורים חיצוניים

## הערות שוליים

קטגוריה:הפיצוץ הקמבריוני
קטגוריה:מאובנים
מנואל פריירה

**מנואל פריירה** (בספרדית: **Manuel Ferreira**; 22 באוקטובר 1905 – 29 ביולי 1983) היה כדורגלן ומאמן ארגנטינאי, ששיחק בעמדת החלוץ. היה הקפטן של נבחרת ארגנטינה בסוף שנות העשרים של המאה ה-20 ובמונדיאל 1930.

## ביוגרפיה
פריירה התחיל את הקריירה בקבוצת הנוער טרנקה לאוקן ממקום הולדתו. משם המשיך לקריירה מקצוענית באסטודיאנטס שם שיחק בעמדת החלוץ המרכזי והיווה חלק מקו ההתקפה הזכור בכינויו ה"לוס פרופסורים" יחד עם אלחנדרו סקופלי, אנריקה גואיטה, אלברטו זוזאיה ומיגל אנחל לאורי. פריירה כבש בסך הקריירה שלו בה 100 שערים וממוקם במקום ה-6 בטבלת הכובשים בהיסטוריה. בעונה האחרונה הלא רשמית בארגנטינה סיים כסגן ב-1930 ובעונה אחר כך ב-1931 הם סיימו במקום השלישי כשהקבוצה כבשה 104 שערים והייתה לפוריה ביותר בתחרות. בשנת 1933 עבר לשנתיים לריבר פלייט ואז חזר לקדנציה שנייה באסטודיאנטס לפני שפרש.

במדי נבחרת ארגנטינה היה לקפטן שלה בסוף שנות העשרים של המאה ה-20. הופעת הבכורה שלו הגיעה ביולי 1927 נגד אורוגוואי במתכונת גביע ניוטון. באותה שנה זכה עימה בקופה אמריקה כשכבש צמד בטורניר ב-1–5 נגד פרו המארחת. השער הראשון נגדם נכבש כעבור 50 שניות בלבד ובכך הוא אחד הכובשים המהירים ביותר בתולדות הנבחרת. בשנת 1928 הם זכו במדליית כסף באולימפיאדת אמסטרדם ופריירה כבש 6 שערים וסיים במקום השני במלכות השערים אחרי חברו לקבוצה, דומינגו טראסקוני, שכבש 11 שערים. במשחק הגמר נגד אורוגוואי השווה את התוצאה ל-1–1 וכך הוא נגמר גם לאחר הארכה. במשחק חוזר הם הפסידו להם 2–0 והפסידו את מדליית הזהב. בשנת 1929 פריירה זכה פעם נוספת בקופה אמריקה כשהוא כובש צמד ב-1–4 נגד פרגוואי ועוד אחד ב-0–2 על אורוגוואי. הוא הנהיג אותה במונדיאל הראשון ב-1930 והם הגיעו עד לגמר בו הפסידו 4–2 למארחת אורוגוואי. פריירה עשה בסך הכל במדיה 21 הופעות וכבש 11 שערים.

עם פרישתו ממשחק עבד בתור שדרן משחקי כדורגל ברדיו וכתב טור דעה בעיתון הארגנטינאי קלרין ואל דיה. בנוסף לכך היה גם כתב ועיתונאי בכמה טורנירי מונדיאל. בשנת 1983 פריירה נפטר בגיל 77 בבית החולים בברצלונה לאחר שחלה בסרטן. כמחווה והוקרה על הקריירה הספורטיבית שלו זכה שמשנת 1991 רחוב במקום הולדתו יקרא על שמו.

## תארים
;נבחרת ארגנטינה
*סגנית גביע העולם: 1930
*קופה אמריקה (2): 1927, 1929
*מדליית כסף באולימפיאדה: 1928
;אישיים
*השחקן המצטיין בקופה אמריקה: 1929

## גלריה

קובץ:Profesores.jpg|פריירה עם ה"לוס פרופסורים"
קובץ:Argentinesquad1929.jpg|פריירה (מקדימה, שלישי מימין) עם נבחרת ארגנטינה בשנת 1929


## קישורים חיצוניים

קטגוריה:מאמני כדורגל ארגנטינאים
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני ריבר פלייט
קטגוריה:זוכי מדליית כסף אולימפית מארגנטינה
קטגוריה:ארגנטינאים שנולדו ב-1905
קטגוריה:ארגנטינאים שנפטרו ב-1983
אלכסנדר נורדשטיין

ביתה של משפחת נורדשטיין, ברחוב תל חי בכפר סבא|שמאל|ממוזער|250px
בית נורדשטיין|שמאל|ממוזער|250px
[בית נורדשטיין - שלט [המועצה לשימור אתרי מורשת בישראל |שמאל|ממוזער|250px]]
**אלכסנדר נורדשטיין** (12 בדצמבר 1878 – 12 בנובמבר 1948) היה מאנשי העלייה השנייה, המתיישב והמייסד הראשון שחזר לכפר סבא ההרוסה והחרבה, לאחר סיום מלחמת העולם הראשונה על מנת לשקמה מהריסות המלחמה. עסק בחקלאות.

## ביוגרפיה
### ילדות
אלכסנדר נולד ב-1872 בעיר טאגאנרוג שבקווקז, רוסיה הצארית לאביו שמשון נורדשטיין שהיה סוחר. בילדותו למד בחדר ובבית ספר עממי בעיר הולדתו ולאחר סיום לימודיו נשלח על ידי אביו ללמוד שענות. מאחר שלא אהב את מקצוע השענות נסע לאחיו, סולומון, שגר בעיירה טיפליס, שם עבד בחקלאות ושם גם התעורר בו "החיידק" הציוני.

### העלייה ארצה
ב-1905 עלה אלכסנדר ארצה והחל לעבוד בפרדסי פתח תקווה, הצטיין בעבודתו והפך לאחר זמן מה למנהל עבודה. מאחר ששאף למשק משלו פנה לחברת "גאולה" וזו הקצתה לו חלקת קרקע באדמות שבבעלותה עליהן הוקמה בהמשך באר יעקב. ניסיון זה, להקמת משק עצמאי, לא עלה יפה ואלכסנדר חזר לעבוד כשכיר בסג'רה, בראשון לציון וברחובות.

### ההתיישבות בכפר סבא
במהלך מלחמת העולם הראשונה הייתה כפר סבא בקו החזית בין האנגלים והטורקים וסבלה מהפצצות שהרסו חלקים ניכרים בה. ב-1919, לאחר סיום המלחמה, רכש אלכסנדר 26 דונם במושבה, בנה בה בית למשפחתו, הקים משק חקלאי ועזר לשקם את היישוב. ב-1921, במהלך מאורעות תרפ"א, נאלצה המשפחה (יחד עם עוד 11 משפחות שישבו במושבה באותה תקופה) לנטוש את אדמתה ולעבור לפתח תקווה וזאת כדי להינצל מפורעים ערביים שהתנפלו על כפר סבא והרסוה.

ב-1922 החליט אלכסנדר לחזור עם משפחתו לכפר סבא והיה הראשון מבין העוזבים שעשה זאת. בהגיעם לאדמתם מצאו את ביתם חרב ונאלצו לישון באוהל, אשר נקנה מעודפי הצבא הבריטי ובו אכסן את משפחתו בת שש הנפשות, עד שאלכסנדר שיקם את הבית. משפחת נורדשטיין חייתה בבדידות במקום והיה התושב הראשון של כפר סבא במתכונת הנוכחית מכיוון שרק ב-1923 הגיעו שאר המתיישבים מפתח תקווה. אלכסנדר המשיך לפתח את המשק שלו וב-1926 נטע את הפרדס הראשון של כפר סבא.

ב-1933 עברה המשפחה לבית קבע בצידה המזרחי של המושבה שם הייתה חשופה להתנכלויות של ערביי כפר סבא הערבית. פעילות עוינת זו התגברה במהלך המרד הערבי הגדול (1936) אז הוכרחו בני הבית לשמור על ביתם מפני פורעים.

### לאחר הקמת המדינה
לאחר קום המדינה והתרחבות היישוב, נמכר המקום ועקב קרבתו למרכז העיר הוא משמש לעסק מסחרי (חנות).

## משפחתו
אלכסנדר נישא ב-1915 לחנה לזרוב (ביתם של אברהם שמעון לזרוב וקיילה לבית רייבי). לזוג נולד בן אחד (מנחם). אלכסנדר נפטר ב-1948 והובא לקבורה בבית הקברות בכפר סבא. חנה אשתו נפטרה ב-1958 ונקברה אף היא בכפר סבא.

## הנצחה
ביתה של משפחת נורדשטיין, ברחוב תל חי, הוא חלק משביל הראשונים כפר סבא. המבנה בשימוש מסחרי אך הוכרז כאתר מורשת על ידי המועצה לשימור אתרי מורשת בישראל ובכוונת עיריית כפר סבא לשפצו.

## לקריאה נוספת
* צבי לבנה, נחמן תמיר, **אנשי העלייה השנייה - פרקי זכרונות -כרך ד**, הוצאת המרכז לחינוך ותרבות תל אביב, 1972, עמודים 108–110

## קישורים חיצוניים

* 
* שביל הראשונים ע"ש שרייבמן באתר "מוזיאון כפר סבא"
* אלכסנדר נורדשטיין באלבום המשפחות - ראשון לציון

## הערות שוליים

קטגוריה:אנשי העלייה השנייה
קטגוריה:כפר סבא: מייסדים
קטגוריה:אישים הקבורים בבית הקברות הישן של כפר סבא
קטגוריה:ישראלים שנולדו ב-1878
קטגוריה:ישראלים שנפטרו ב-1948
הר קינג (אנטארקטיקה, הרי טולה)

**הר קינג** (באנגלית: **Mount King**) הוא הר בקצה המזרחי של הרי טולה בארץ אנדרבי, באזור מזרח אנטארקטיקה שבאנטארקטיקה (בשטח שאוסטרליה טוענת לריבונות עליו כחלק מהטריטוריה האנטארקטית האוסטרלית).

בבסיסו של הר קינג מצוי ראשו של קרחון ביוור.

גובהו של ההר 1,425 מטרים מעל פני הים.

פסגתו של ההר חלקה (אינה מחודדת).

## היסטוריה
### גילוי ומיפוי ההר

הר קינג התגלה ומופה בדצמבר 1958, על ידי מחלקת מזחלות הכלבים של משלחת המחקר האוסטרלית הלאומית לאנטארקטיקה בפיקודו של ג'י. ט. קנוקי ( G.A. Knuckey).

### מקור השם

ההר נקרא על שמו של פיטר וו. קינג (Peter W. King), קצין רדיו בתחנת מוסון בעונת המחקר 1957–1958, וחבר במחלקת מזחלות הכלבים של משלחת המחקר האוסטרלית לאנטארקטיקה.

## קישורים חיצוניים
* הר קינג באתר הגאזט האנטארקטי של ממשלת אוסטרליה
* הר קינג באתר הגאזט האנטארקטי המשווה SCAR של ממשלת אוסטרליה
* מידע למטפסים על ההר
* תחזית מזג אוויר עדכנית ארוכת טווח (לפי גבהים) עבור הר קינג

## הערות שוליים

קינג
פרוליביתריום

**פרוליביתריום** (שם מדעי: *Prolibytherium*; מילולית: "בהמה עתיקה לובית") הוא סוג של מכפיל פרסה נכחד ממעלי הגירה הקרוב לג'ירפיים, אשר חי במהלך המיוקן לפני 16.9-15.97 מיליון שנה. המאובנים שלו התגלו בפקיסטן ובצפון אפריקה בלוב ובמצרים.

התגלו בסוג זה 2 מינים:
* Prolibytherium fusus - התגלה ב-2016
* Prolibytherium magnieri - התגלה ב-1961

יונק מוזר זה היה בעל דמיון לשיוותריום מהפליסטוקן. הוא היה בעל גוף דומה לאוקפי אשר הגיע לגובה 1.8 מטר והזכרים היו בעלי דו-צורתיות זוויגית עם מבנה קרניים מוזרות ביותר שבצורתם דמו לעלים רחבים ושטוחים שרוחבם עד 35 ס"מ. הנקבות לעומתם היו בעלות קרניים דומות לאלה של ג'ירף. לא ברור אם קרניים אלה היו קבועות או שנשרו כל שנה בדומה לקרני איילים.

תחילה שייכו אותו לצד השיוותריום למשפחת הג'ירפיים, אך כיום מתארים אותו כבן למשפחה אחרת - קלימקוכרטיים - להם מבנה קרניים עתיקות יותר, הקרובה לג'ירפיים ושייכת לעל-משפחה ג'ירפואיים (Giraffoidea). בעבר שייכו אותו למשפחת הפלאומרכיים.

## קישורים חיצוניים

קטגוריה:טקסונים שתוארו בידי קמיל ארמבורג'
קטגוריה:בעלי חיים שתוארו ב-1961
קטגוריה:קלימקוכרטיים
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
קטגוריה:יונקים שחיו במיוקן באסיה
קטגוריה:יונקים שחיו במיוקן באפריקה
קטגוריה:מאובני טקסונים שתוארו ב-1961
Azure Data Explorer

**Azure Data Explorer** הוא אחד משירותי הענן של Microsoft Azure. השירות מיועד לשמירה, עיבוד וביצוע אנליטיקות על נתוני ביג-דאטה, מאפשר לאחסן מידע מובנה, מובנה למחצה (כגון מידע בפורמט JSON) ולא מובנה (כגון טקסט חופשי).

עיבוד ושליפת המידע מתבצע בעזרת שאילתות אד-הוק תוך שניות בודדות.
המוצר מוצא בתצורת Platform as a Service) PaaS) כחלק מפלטפורמת Azure.

## היסטוריה
פיתוח המוצר החל בשנת 2014 לשימוש פנימי במרכז המחקר והפיתוח של מיקרוסופט בישראל. מטרת הפיתוח הייתה להתמודד בצורה טובה יותר עם שמירת וניתוח המידע שנשמר ב Azure. שמו הפנימי של המוצר היה קוסטו, על שם אבי הצלילה המודרנית, ז'אק קוסטו, בזיקה לצורך "לצלול באוקיינוס המידע".

המוצר הוכרז בגרסת preview בכנס מיקרוסופט איגנייט בשנת 2018 , ובפברואר 2019 הוא הוכרז כמוצר לשימוש חיצוני כללי.

## מאפיינים
המוצר מאפשר הכנסת ותשאול כמויות עצומות של מידע: ניתן לעבד כמיליארד שאילתות ו-200MB של מידע בשנייה. במוצר קיימות יכולות לביצוע אנליטיקות על המידע.

שליפת המידע מתבצעת בעזרת שפת השאילות Keyword Query Language - KQL  הדומה בעקרונותיה לשפת SQL אך מכילה יכולות מתקדמות יותר.

## קישורים חיצוניים
* 

## הערות שוליים

קטגוריה:תוכנה מבית מיקרוסופט
קטגוריה:מערכות הפעלה
קטגוריה:שירותי מחשוב ענן
גבריאל אילן

**גבריאל (גבי) אילן** (נולד ב-7 באפריל 1951) הוא מהנדס חשמל ויזם היי-טק.

## ביוגרפיה

אילן נולד בירושלים לחנה ולפרופ' אליעזר אילן. למד בבית הספר התיכון ליד האוניברסיטה. סיים תואר ראשון בהנדסת חשמל בטכניון בהצטיינות בשנת 1974 במסגרת העתודה האקדמית והשלים את לימודי התואר השני בהנדסת חשמל בטכניון בשנת 1977 במהלך שירותו בצה"ל.

בין השנים 1974–1981 שרת כקצין ומהנדס פיתוח ביחידה 8200 בחיל המודיעין, שם פיתח וניהל פרויקטים מערכתיים ובהמשך פיקד על קורס השלמה חילית לקצינים מהנדסים המשרתים במערך הטכני של חיל המודיעין ולאחר מכן עמד בראש מדור פיתוח. במהלך שירותו הצבאי זכה פעמיים בפרס ראש אמ"ן לחשיבה יוצרת (1979, 1980). בשנת 1987 הוענק לו ולצוות שעמד בראשו פרס ביטחון ישראל על מערכת שיזם וניהל את פיתוחה בעת שרותו.
עם שחרורו מצה"ל בשנת 1981 הצטרף לחברת תדיראן מערכות כמהנדס פיתוח ובהמשך ראש ענף פיתוח מערכות ביון תקשורת (COMINT) בחברה. במסגרת עבודתו בתדיראן ניהל פרויקטים מערכתיים עבור צה"ל ולשוק הבינלאומי עבור ממשלות זרות.

בשנת 1990 יזם והקים, עם שני שותפים - שמואל איזק וד"ר מאיר בורשטין, את חברת ארט – טכנולוגיות זיהוי מתקדמות בע"מ (ART – Advanced Recognition Technologies Inc. בארצות הברית) ושימש כנשיא ומנכ"ל חברה זו וחברת הבת הישראלית שלה במשך יותר מעשור. חברת ארט הייתה חלוצה בפיתוח טכנולוגיות לזיהוי כתב יד ולזיהוי דיבור, מנתה בשיאה כ-80 איש והובילה בעולם בתכנה חדשנית לחיוג קולי בטלפונים סלולריים. בין היתר שולבו מוצרי החברה בטלפונים הסלולריים של החברות מוטורולה, סמסונג, LG וחברות מובילות נוספות בעולם. על פיתוח תכנה זו הוענק לו ולצוות הפיתוח בחברה פרס ראש הממשלה לתוכנת מחשב בתחום הבינה המלאכותית לשנת 1997. חברת ארט נרכשה בשנת 2004 על ידי חב' ScanSoft מארצות הברית (Nuance Inc. כיום). 

בהמשך היה שותף להקמה, עם ד"ר מאיר מורג, של חברת ההזנק N-trig Inc. שפיתחה מסכי מגע בטכנולוגית multi-touch ייחודית אשר נרכשה בהמשך על ידי מיקרוסופט. השתתף בפיתוח הטכנולוגיה וכיהן בחברה זו כדירקטור. במקביל הקים וניהל את חברת Optinetix Inc. שפיתחה בראשית דרכה טכנולוגיה אופטית לקריאת מידע ממסכים ושלטי חוצות ובהמשך עסקה במתן ייעוץ הנדסי וניהולי בתחומים מגוונים לחברות בשוק הפרטי ולמערכת הביטחון. בשנת 2008 הקים גם את חב' Command Speech Ltd. שפיתחה טכנולוגית זהוי דיבור חדשנית למטרות פיקוד קולי בתנאי רעש.

במסגרת שירות המילואים בצה"ל קודם לדרגת סא"ל ביחידה 8200. בין היתר יזם מערך הדרכה למהנדסי היחידה והעביר קורסים בנהול פרויקטים למחזורים רבים של מהנדסים וצוותים טכניים.

ממציא של 17 פטנטים רשומים בתחומי זיהוי קול וכתב, עיבוד אותות, תקשורת ותחומים נוספים.

מתגורר בתל אביב, נשוי לדניאלה ואב לשלושה.

## קישורים חיצוניים
* 
* 
* תשקיף הנפקה לציבור של נ- טריג בע"מ N-Trig Ltd
* אתר החברה Command Speech Ltd

## הערות שוליים

קטגוריה:מנהלים ישראלים
קטגוריה:מהנדסי חשמל ישראלים
קטגוריה:בוגרי העתודה האקדמית
קטגוריה:זוכי פרס ביטחון ישראל: חיילי צה"ל
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1951
Step Back in Time: The Definitive Collection

***Step Back in Time: The Definitive Collection*** (בעברית: "**לחזור בזמן: האוסף הגמור**") הוא אלבום הלהיטים הרביעי של הזמרת-יוצרת האוסטרלית קיילי מינוג. אלבום הלהיטים יצא לאור ב-28 ביוני 2019, על ידי חברת התקליטים BMG Rights Management.

האלבום הגיע למקום הראשון במצעד האלבומים הבריטי.

## רקע והוצאה
אלבום הלהיטים יצא במגוון רחב של פורמטים כגון: תקליטור, תקליט וקלטת שמע. אלבום הלהיטים כולל להיטים שונים של מינוג מכל הזמנים בתוספת סינגל חדש בשם "New York City". שיר אשר נכתב עבור אלבומה *[[Golden (אלבום של קיילי מינוג)|Golden]]*, אך לבסוף לא נכלל בו. השיר יצא לאור כסינגל הראשון והיחיד מתוך אלבום הלהיטים ב-3 במאי 2019.

האלבום הגיע לראש מצעד האלבומים של אוסטרליה והממלכה המאוחדת. ב-22 בנובמבר 2019, יצאה גרסה מורחבת של אלבום הלהיטים.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של קיילי מינוג
קטגוריה:אלבומי אוסף באנגלית
קטגוריה:אלבומים שהופקו על ידי ג'ים אליוט
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי סטיוארט פרייס
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי ריצ'רד סטאנרד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת פרלופון
הטור של פולין

שמאל|ממוזער|הדבוקה הקדמית, 2019
שמאל|ממוזער|הדבוקה בשנת 2013, לפני הזינוק באחד הקטעים
**הטור של פולין** (בפולנית: **Wyścig Dookoła Polski**; באנגלית: **Tour de Pologne**) הוא מרוץ אופני כביש מפולין בדרג הוורלד טור שנערך לראשונה בשנת 1928. עד שנת 1952 המרוץ התרחש באופן אקראי ולא רציף, אך מאז השנה הזו הוא הפך לשנתי. עד 1993, המרוץ היה לרוכבים חובבים בלבד.

## היסטוריה
המרוץ נוסד בשנת 1928 באורך של 1,500 ק"מ ורכבו בו עשרות רחובות מקומיים, פליקס וויצ'ק ממועדון בידגושץ' ניצח בו.

כמו שאר המרוצים העולמיים, בתקופת מלחמת העולם השנייה המרוץ לא התקיים, הוא חזר בגרסה מחודשת בשנת 1947, וסטאניסלאב גרז'לק המקומי ניצח.

בעשרות השנים הראשונות בהן התקיים רוב המנצחים היו מקומיים (כמו שאר מרוצי האופניים הוותיקים מהמאה ה-20). אך דווקא בטור של פולין המנצח הזר הראשון הגיע יחסית מוקדם, בשנת 1949 עם פרנצ'סקו לוקאטלי האיטלקי. המנצח הזר השני הגיע 11 שנים מאוחר יותר, זה היה רוג'ר דירקר הבלגי. המנצח הצרפתי הראשון במרוץ היה לורן בורשאר, בשנת 2002.

בשנת 2005 המרוץ עלה לדרג UCI ProTour (כיום UCI World Tour). הדרגה הגבוהה ביותר של מרוצי האופניים המקצועיים.

אף על פי שהמרוץ מתאים יותר לפנצ'רים ולמטפסים, בשנת 2011 ניצח בו הספרינטר פטר סאגאן לאחר שגם ניצח שני קטעים במרוץ.

ב-5 באוגוסט 2019, במהלך הקטע ה-3 (בו ניצח פסקל אקרמן) מת ביורג למברכט לאחר שהתרסק כתוצאה מדום לב ופגע בבטון.

גם במהדורה של 2020 המרוץ עלה לכותרות עקב תאונה קשה, כאשר בקטע הראשון פאביו יאקובסן נחסם על ידי בן ארצו דילן חרונבייחן, עף מעבר למתרסי המסלול ונפצע קשה, עיקר פציעותיו של יאקובסן היו בגולגולת שלו, הוא היה שרוי בקומה יומיים אך בהמשך התייצב והשתפר מצבו. ביקורת קשה נמתחה על מארגני המרוץ, גם בגלל מתרסי המסלול וגם בגלל שספרינט הסיום היה בירידה והרוכבים הגיעו בו למהירויות של מעל 80 קמ"ש.

## מנצחים בשנים האחרונות

## קישורים חיצוניים

*  

## הערות שוליים

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט בפולין
The Abbey Road Sessions

***The Abbey Road Sessions*** (באנגלית: **סשני [[אבי רוד]]**) הוא אלבום אוסף של הזמרת-יוצרת האוסטרלית, קיילי מינוג. אלבום האוסף יצא לאור ב-24 באוקטובר 2012, על ידי חברת התקליטים פרלופון רקורדס. מתוך האלבום יצאו שני סינגלים.

האלבום הגיע למקום השני במצעד האלבומים הבריטי.

## רקע והפקה
אלבום האוסף הופק בעיקר על ידי סטיב אנדרסון וקולין אליוט. אלבום האוסף הוא אלבום תזמורת אשר מכיל שירים בולטים של מינוג לאורך השנים בגרסה שונה לחלוטין מהגרסה המקורית. כל שירי האלבום הוקלטו מחדש באולפני אבי רוד בלונדון (מהם נגזר שם האלבום) בגרסת תזמורת המשלבת גיטרות, תופים, פסנתר ומיתרים.

בנוסף לכך, הוקלט אלבום האוסף במהלך נובמבר 2011.

## סינגלים, ביקורת והצלחה
מהאלבום יצאו שני סינגלים: "Flower", שיר מקורי אשר נכתב במקור ב-2007, והגרסה המחודשת לשיר "On a Night Like This". האלבום קיבל ביקורות חיוביות מרוב מבקרי המוזיקה אשר טענו כי ההקלטות היו העבודה הקולית הטובה ביותר של מינוג אך חלק מתחו ביקורת על השימוש שלה במוזיקת תזמורת.

עם יציאתו נכנס האלבום ל-40 העליונים במדינות כמו אוסטרליה, אירלנד, שווייץ, צרפת וניו זילנד. בבריטניה האלבום הגיע למקום השני ואף זכה למעמד זהב עם מכירות של 235 אלף עותקים. מינוג קידמה את האלבום על ידי הופעות חיות עם שירי האלבום.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי אוסף של קיילי מינוג
קטגוריה:אלבומי אוסף באנגלית
קטגוריה:אלבומים שהוקלטו באולפני אבי רוד
קטגוריה:אלבומי חברת פרלופון
The Best of Kylie Minogue

***The Best of Kylie Minogue*** (בעברית: **הטוב ביותר של קיילי מינוג**) הוא אלבום הלהיטים השלישי של הזמרת-יוצרת האוסטרלית, קיילי מינוג. אלבום הלהיטים יצא לאור ב-28 במאי 2012, על ידי חברת התקליטים EMI, לציון 25 שנות פעילות.

האלבום הגיע למקום ה-11 במצעד האלבומים הבריטי.

## רקע
אלבום הלהיטים מכיל בתוכו להיטים של קיילי מינוג מתחילת הקריירה שלה ועד צאת אלבום הלהיטים עצמו, בדומה לאלבומי להיטים קודמים שלה. בניגוד לאלבומים קודמים שלה, אלבום להיטים זה לא כלל שירים או סינגלים חדשים.

עם יציאתו, זכה אלבום הלהיטים לביקורות חיוביות, אשר שיבחו את בחירת השירים שייצגו את השנים המאוחרות יותר בקריירה של מינוג, אך מתחו ביקורת על כך שלא היה ייצוג מספק לשירים הישנים יותר שלה. האלבום הגיע למקום ה-11 בבריטניה ול-40 העליונים בצ'כיה, אירלנד, סקוטלנד וספרד.

בשנת 2019, יצא אלבום ההמשך *[[Step Back in Time: The Definitive Collection]]*, אשר כלל שירים נוספים בנוסף לשירים שכבר נמצאים באלבום הלהיטים הזה.

## רשימת רצועות

## קישורים חיצוניים

## הערות שוליים

קטגוריה:אלבומי אוסף של קיילי מינוג
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי סטיוארט פרייס
קטגוריה:אלבומים שהופקו על ידי קלווין האריס
קטגוריה:אלבומי חברת פרלופון
קטגוריה:אלבומי חברת EMI רקורדס
מוראד עריף

**מוראד עריף** (באזרית: **Murad Arif**; נולד ב-27 בספטמבר 1981 בסומגאיט, אזרבייג'ן) הוא מלחין וזמר אזרי.

בין השנים 1987–1998 סיים את לימודיו התיכוניים ולאחר מכן סיים תואר ביחסים כלכליים בינלאומיים באוניברסיטה הכלכלית של אזרבייג'ן.

## קריירה
מוראד עריף החל לכתוב שירים בשנת 2008. בנוסף למוזיקה, הוא גם מחבר את המילים לשיריו.

בשנים 2002 - 2005 עבד כדי ג'יי בתחנת 'רדיו חלל'. משנת 2005 ועד 2007 ב-ITV ורדיו İTV. שימש כאחד הפרשנים הראשיים באירוויזיון 2006. בשנים 2007 - 2008 עבד כעורך בהפקה של M - Group. משנת 2008 עד 2010 שימש כמנהל המוזיקלי, מנהל השידורים ומנחה במספר פרויקטים ב-LiderTV.

הוא מחבר שירים עבור זמרים ומבצעים אזרים פופולריים כמו נטוון חביבי, אלנארה חלילובה, אגיון קיזימובה, איאז גאסימוב, כיאם ניסנוב, סידה אלקפרזאדה, ומשמש גם כמפיק המוזיקלי של כיאם ניסנוב.

בשנת 2009, הגיע שירו "Sevdiyini soyle" ("הודה באהבה") בביצועו של נטוון חביבי, למקום הראשון בתחרות "Baki Geceleri" ("לילות באקו").

בשנת 2011 ייצג הזמר נטוון חביבי את אזרבייג'ן בתחרות שירים של מבצעים צעירים מארצות דוברות טורקית "טורקצביזון מוזיק פסטיבל 2011" שהתקיימה בעיר דניזלי עם שירו של מוראד "טיירר" ("מטוסים"). באותה שנה נכלל שירו "איסטנבול" באלבום "Bosphorus night −4" ("לילות בוספורוס", המהדורה הרביעית) בטורקיה על ידי הדי ג'יי הטורקי הפופולרי סואט אטשדאגי, שכלל גם רמיקסים לשירים של כוכבי פופ טורקיים מפורסמים.

## קישורים חיצוניים
* 

## הערות שוליים

קטגוריה:זמרים אזרים
קטגוריה:מלחינים אזרים
קטגוריה:ילידי 1981
קלימקוכרטיים

**קלימקוכרטיים** (שם מדעי: Climacoceratidae) היא משפחה נכחדת של מכפיל פרסה מקבוצת הפקוריים, הקרובה לג'ירפיים שהשתייכה לעל-משפחת הג'ירפואידים. משפחה זו התקיימה רק במהלך המיוקן. הם התקיימו באפריקה וחלק מאירואסיה וכנראה חיו בערבות עשב. חלק מהסוגים במשפחה זו נחשבים לעיתים לג'ירפיים, עקב מבנה גוף דומה.

מרבית בני המשפחה דמו לאוקפי או אפילו לאנטילוקפרה בעל קרניים קצרות כמו לג'ירף או בעלות כיסוי עבה על ראשם, דמוי-קרניים שלא ברור אם היה קבוע או נשר כל שנה בדומה לקרני איילים. הם היו צמחוניים שניזונו מעלים.

משפחה זו הוגדרה ב-1978 בידי ויליאם ד' המילטון, אשר החשיב אותה לקרובה לג'ירפיים ושייכת לעל-משפחה *Giraffoidea*, לצד האנטילוקפריים.

## מיון
* *Climacoceras*
*דיסקוקריס (*Discokeryx*)
* *Orangemeryx*
*פרוליביתריום (*Prolibytherium*)
* *Propalaeoryx*
* *Nyanzameryx*
* *Sperrgebietomeryx*
* *Canthumeryx*?

## קישורים חיצוניים

*
קטגוריה:טקסונים שהתפתחו במיוקן
נעמי בלוך-פורטיס

**נעמי בלוך פורטיס** (נולדה ב-8 באפריל 1962) היא מנהלת להקת בת שבע לשעבר, רקדנית מחול, ומנהלת פרויקטים של מחול. מנהלת כללית של פסטיבל "מקודשת" ירושלים.

## ביוגרפיה
נעמי בלוך נולדה במושב בית יצחק להורים שעלו מגרמניה. אביה, ורנר בלוך, עלה ב-1947, גויס, ונפצע בראשו מכדור ירדני. במהלך אשפוזו בבית החולים פגש מתנדבת צעירה, רותי חפר, ילידת ברלין, שבאה לארץ בת שנה, לפני מלחמת העולם השנייה, והם נישאו. עשור אחרי בנם הבכור, אורי, נולדה נעמי.

למדה מחול מודרני בנתניה, ורקדה בלהקתה של רנה שינפלד עד 1986. ב-1987 הקימה בבלגיה, עם אבי קייזר, את להקת בלו ראן דאנס, שפעלה כשלוש שנים. עם שובה לישראל פרשה מפעילות כרקדנית.

בשנת 1990, החלה את דרכה בלהקת בת-שבע, תחילה כעוזרת של אוהד נהרין, ובשנים 1998–2009 הייתה מנכ"לית ומנהלת אמנותית שותפה של הלהקה. בניהולה, פותחו במסגרת הלהקה פרויקט פוּרוֹ (2006) שעלה בשוודיה ובנמל תל אביב, ופאזה מורגנה (2005) בפארק תמנע, בשיתוף חברת ישרוטל, וכן פרויקטים למען הקהילה. היא יזמה הקמת אגודות ידידים ללהקה בארצות הברית ובאוסטרליה והרחיבה את מעגלי התמיכה בלהקה בישראל.

שימשה יועצת המחול של פסטיבל ישראל ויו"ר הוועדה האמנותית בתחרות המחול הבין-לאומית של מרכז סוזן דלל. הייתה חברת בהנהלה הציבורית של מרכז סוזן דלל, בוועד מנהל של בית הספר סם שפיגל לקולנוע ולטלוויזיה, בוועדה המייעצת לסל תרבות ארצי ועוד.

משנת 2011, מכהנת כמנכ"לית שותפה של עמותת עונת התרבות בירושלים. הייתה מנהלת המקצועית של הקורס לניהול תרבות ואמנות במסגרת להב פיתוח מנהלים בפקולטה לניהול באוניברסיטת תל אביב.

פורטיס היא המנהלת הכללית של "מקודשת", ארגון תרבות המבוסס בירושלים, אשר מקיים פסטיבל אומנות שנתי.

הייתה נשואה במשך כ-30 שנה (1982-2012) לזמר רמי פורטיס ולהם שני ילדים.

## קישורים חיצוניים
* נעמי בלוך פורטיס, באתר להקת בת שבע
* 

## הערות שוליים

קטגוריה:רקדניות ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:בית יצחק: אישים
קטגוריה:רקדנים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
דג שחור קטן

[ממוזער|184px|מחבר הספר, [סמד בהרנגי]]
**דג שחור קטן** (בפרסית: **ماهی سیاه کوچولو**) הוא ספר ילדים ידוע בשפה הפרסית שנכתב על ידי סמד בהרנגי. הספר נחשב באופן נרחב לאלגוריה פוליטית, ונאסר באיראן שלפני המהפכה. מלבד סיפורו הבולט, האיורים המקוריים לספר של פרשיד מת'קאלי קיבלו את פרס האנס כריסטיאן אנדרסן בשנת 1974 על "תרומותיו המתמשכות" כמאייר ילדים. תרגומים שונים של הספר התפרסמו במספר מדינות. התרגום האחרון של הספר באנגלית ראה אור בשנת 2015 עם איוריו המקוריים.

## עלילה
הסיפור מסופר מנקודת מבטה של דגה מבוגרת המדברת אל 12,000 ילדיה ונכדיה. היא מתארת את מסעו של דג שחור קטן שמשאיר מאחוריו את מקום הולדתו הבטוח בנחל ויוצא להרפתקה בעולם הגדול.

הדרך מובילה את הדג הקטן אל המפל ולאורך הנהר אל הים. לאורך הדרך, הדג פוגש כמה דמויות מעניינות, ביניהן לטאה ידידותית ושקנאי רשע.

עם חוכמה ואומץ, הדג מגיע רחוק והסיפור מסתיים בכך שהדג השחור הקטן משמש דוגמה לאחרים.

## תרגומים
* באפריל 2015, התרגום החדש של "דג שחור קטן" מאת אזיתה ראסי עם איורי המקור עטור הפרסים שלו זכה לראשונה ברשימת עשרת ספרי הילדים המובילים של דייוויד קאדג'י ניובי עבור "הגרדיאן".

## פרסים
* פרס האנס כריסטיאן אנדרסן על איורים מאת פרשיד מת'קאלי (1974)
* פרס גרפי ראשון, יריד ספרי ילדים בינלאומי השישי בבולוניה לאיורים של פרשיד מת'קאלי (1968)
* תעודת כבוד, הביאנלה לאיור של ברטיסלבה, צ'כוסלובקיה, לאיורים של פרשיד מת'קאלי (1968)

## הערות שוליים

קטגוריה:ספרי ילדים ונוער
קטגוריה:ספרות איראנית
קטגוריה:דגים בתרבות
קטגוריה:ספרים על בעלי חיים
קלאסיקת המבורג

[שמאל|ממוזער|[מרק קוונדיש בראש הדבוקה ב-2015]]
[שמאל|ממוזער|[אדוואלד בואסון האגן (משמאל) מנצח במהדורה של 2011]]
**קלאסיקת המבורג** (בגרמנית: **Cyclassics Hamburg**, בתעתיק מדויק: **סייקלאסיקס המבורג**, רשמית לצורכי חסות: **BEMER Cyclassics**, בין השנים 1996–2005: **HEW Cyclassics**, בין השנים 2006–2015: **Vattenfall Cyclassics** – **קלאסיקת ואטנפאל**, בין השנים 2016–2019: **EuroEyes Cyclassics** – **קלאסיקת יורו-אייס**) היא מרוץ אופניים חד-יומי מגרמניה בדרג הוורלד טור שמתקיים מאז שנת 1996, אז נקרא "HEW Cyclassics". המרוץ מתקיים בהקפות סביב המבורג ומתאים לספרינטרים, שיאן הניצחונות במרוץ הוא אליה ויוויאני, שניצח שלוש פעמים ברציפות, בשנים 2017–2019.

## היסטוריה
### HEW Cyclassics
המרוץ נוסד בשנת 1996, בדרגה הנמוכה ביותר של מרוצי האופניים ונקרא "HEW Cyclassics", חברת חשמל מהמבורג  הייתה הספונסר הראשי של המרוץ והוא נקרא בהתאם. המנצח במהדורה הראשונה של המרוץ היה רוסאנו בראסי האיטלקי.

כחודש לאחר שניצח בטור דה פראנס ב-1997, ניצח במרוץ הרוכב הגרמני, יאן אולריך. כתוצאה מהעלייה בפופולריות של מרוצי הכביש בגרמניה, צורף המרוץ ב-1998 לסבב הגביע העולמי באופני כביש, שכלל את עשרת המרוצים החד-יומיים שנחשבו כחשובים ביותר באותה עת.

ב-2001 ניצח אריק צאבל הגרמני, שניצח בהמשך הקריירה שלו שש פעמים בקטגוריית הנקודות בטור דה פראנס, לאחר ספרינט רב משתתפים.

### קלאסיקת ואטנפאל
ב-2002, הספונסר של המרוץ התחלף לחברה השוודית ואטנפאל , וב-2006 גם שונה שם המרוץ ל"קלאסיקת ואטנפאל". במהדורה הראשונה בשם החדש ב-2006 ניצח אוסקר פריירה הספרדי.

ב-2008, כל שלושת הראשונים הגיעו מאותה המדינה (אוסטרליה). כאשר רובי מקיואן ניצח, מארק רנשו היה שני, ואלן הווארד דייוויס סגר את השלישייה הפותחת.

טיילר פראר האמריקאי היה הרוכב הראשון לנצח פעמיים ברציפות (2009–2010).

### קלאסיקת יורו - אייס
ב-2016 חברת "יורו אייס" , שהיא חברה גרמנית לטיפולי עיניים בלייזר, החליפה את ואטנפאל והפכה לספונסרית המרוץ החדשה. באותה שנה נאסר בואהני ניצח במרוץ, אך נפסל לאחר שחסם את קיילב יואן שקיבל את הניצחון במקומו. בשלוש השנים הבאות, אליה ויוויאני ניצח במרוץ והפך לרוכב היחיד עד כה שמנצח שלוש פעמים ברצף.

### קלאסיקת במר
לאחר שבשנים 2020 ו-2021 לא נערך המרוץ מפאת מגפת הקורונה בגרמניה, לקחה את החסות על המרוץ חברת BEMER Group. ב-2022 ניצח מרקו האלר הגרמני מתוך קבוצת בריחה של חמישה רוכבים וב-2023 ניצח מאדס פדרסן בספרינט רב משתתפים.

## מנצחים
שמאל|ממוזער|יוהאן מוזיאו (במרכז) מנצח במהדורה של 2002

## קישורים חיצוניים

* 

## הערות שוליים

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט בגרמניה
קטגוריה:גרמניה: אופניים
קטגוריה:המבורג: ספורט
לואיג'י ארדיטי

ממוזער| לואיג'י ארדיטי
**לואיג'י ארדיטי** (22 ביולי 1822 - 1 במאי 1903) היה כנר, מלחין ומנצח יהודי איטלקי.

## קורות חיים
ארדיטי נולד בקרסנטינו, פיימונטה (איטליה). הוא החל את הקריירה המוזיקלית שלו ככנר, ולמד מוזיקה בקונסרבטוריון של מילאנו. הוא ערך את הופעת הבכורה שלו בשנת 1843 כבמאי בווארצ'לי, והיה לחבר כבוד באקדמיה הפילהרמונית. ארדיטי ניהל אופרה ברחבי איטליה ובשנת 1846 ניצח בהוואנה שבקובה, שם פגש לראשונה את בוטיסיני. הוא ביקר בארצות הברית, שם נשאר זמן מה, ניהל אופרות בניו יורק, בפילדלפיה ובערים אחרות עם חברת האופרה האיטלקית מקס מארצק עד 1856. אז, לאחר ביקור בקונסטנטינופול, החליט להתיישב בלונדון, אך נסע שוב לאמריקה עם חברת האופרה המלכותית. הוא גם ניהל בגרמניה, ובערים אחרות באירופה הגדולות כמו סנט פטרסבורג, וינה ומדריד. לאחר 1885 התגורר באנגליה וניהל את בית האופרה המלכותית, קובנט גארדן. הוא נפטר בהוב, הסמוכה לברייטון, אנגליה. הוא נקבר בבית העלמין בהוב.

האופרות הידועות ביותר של ארדיטי הן: "I Brigati", "Il Crosaro" ו"La spia" ("המרגל") בנוסף הוא כתב שירים רבים ואלס ווקאלי, שהפופולריים שבהם הם " Il Bacio" ("הנשיקה"), שהוקדש למריאטה פיקולומיני, לטקסט שנכתב במיוחד על ידי הבריטון גוטרדו אלדיירי),  "Le Tortorelle" ("היונה"), המוקדש לאטלקה גרסטר), "Se Saran Rose" ("ניצות הורד"), המוקדש לאדלינה פאטי) ו-"Parla" ("דבר!").

## לקריאה נוספת
* Chisholm, Hugh, ed. (1911). "ארדיטי, לואיג'י" . אנציקלופדיה בריטניקה . 2 (מהדורה 11). הוצאת אוניברסיטת קיימברידג'

## קישורים חיצוניים

*  לואיג'י ארדיטי, **[https://archive.org/stream/cu31924022272607#page/n11/mode/2up זכרונותיי]**, מהדורה שנייה, לונדון, סקינגטון, 1896
* אינדקס באתר arditi.homestead.com
* הקלטת הבכורה העולמית של ''איננו טורקו'' (1856) מוצגת באלבום ''האירו-'' עות'מאניה של אמרה אראסי שהוצא על ידי Brilliant Classics

## הערות שוליים

קטגוריה:כנרים יהודים
קטגוריה:כנרים איטלקים
קטגוריה:מלחינים יהודים איטלקים
קטגוריה:מנצחים יהודים איטלקים
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1822
קטגוריה:איטלקים שנפטרו ב-1903
כדור הזהב לנשים

**כדור הזהב לנשים** (בצרפתית: **Ballon d'Or Féminin**) הוא פרס כדורגל יוקרתי, שמוענק על ידי המגזין הצרפתי "פראנס פוטבול". הפרס ניתן על בסיס שנתי לכדורגלנית שנחשבת לזו שביצועיה היו הטובים בשנה הקלנדרית שחלפה. הפרס נחשב לאחד הפרסים האישיים היוקרתיים בעולם כדורגל הנשים, לצד פרס כדורגלנית השנה של פיפ"א. הוא הוענק לראשונה בשנת 2018, כאשר אדה הגרברג מנורווגיה הפכה לזוכה בפרס.

## הזוכות
[ממוזער| [אדה הגרברג, הזוכה הראשונה בפרס.]] 

[ממוזער|[אלכסיה פוטיאס, השחקנית עם מרב הזכיות (2)]]

### זכיות לפי שחקנית

### זכיות לפי מדינה

### זכיות לפי קבוצה

## ראו גם
* כדור הזהב
* The Best
* כדורגלן השנה בעולם
* כדורגלנית השנה של אופ"א
* כדורגלן השנה של אופ"א

## הערות שוליים

*
קטגוריה:כדורגל נשים
VMware ESXi

**אי אס אקס אי** (באנגלית: **E**lastic **S**ky **X** **I**ntegrated תעתיק מקוצר: **ESXI**) היא מערכת הפעלה המיועדת לשימוש בשרתי וירטואליזציה.

המערכת פותחה על ידי צוות הפיתוח של חברת VMware בשנת 2001.

למערכת ההפעלה מרכז נתונים המהווה את סביבת הניהול הראשית בה ניתן להוסיף ולהסיר תחנות ושרתים וירטואליים, להגדיר את המשאבים של כל אחד ולנהל את מערכות ההפעלה.

## דרישות מינימום
* מארח בעל מעבד עם שתי ליבות ומעלה.
* 4 ג'יגה בייט זיכרון גישה אקראית (RAM).
* מארח בעל כרטיס רשת אחד לפחות.

## גרסאות
למערכת ESXI שתי גרסאות:
* **Vmware ESX:** פלטפורמת הווירטואליזציה של השרתים הארגוניים של VMware, מערכת ההפעלה שלה מבוססת על הפצת 2.6 Red Hat וניתנת לניהול באמצעות ממשק שורת הפקודה. הפלטפורמה אינה תומכת במערכות הפעלה Windows Server 2012 ו-Windows 8 והפיתוח שלה הופסק מיד לאחר השקת גרסה 5.
* **Vmware ESXI:** פלטפורמת וירטואליזציה לניהול שרתים ארגוניים, בעלת תמיכה רחבה במערכות הפעלה מבית מיקרוסופט, לינוקס ו-BSD, ניתן להשתמש בה ללא צורך ברכישת רישיון vCenter והחל מגרסה 5 זו הגרסה היחידה שזמינה להורדה.

## ראו גם
* VMware
* מכונה וירטואלית
* וירטואליזציה
* וירטואליזציית אחסון
* Xen

## קישורים חיצוניים
*  
*רשימת גרסאות המערכת 
*פאביו ליאור רחמים, מדריך להתקנת ESXI

## הערות שוליים

קטגוריה:וירטואליזציה
היכל התהילה של הליגה המאוחדת של VTB

**היכל התהילה של הליגה המאוחדת של VTB** (ברוסית: **Единая Лига ВТБ Зал славы**) הוא היכל תהילה המכבד אנשים אשר תרמו תרומות חשובות לליגת הכדורסל המקצועית הבכירה ברוסיה, VTB United League, באמצעות תרומותיהם הספורטיביות למשחק. הקמת חוג היכל התהילה של VTB, הוכרז במהלך משחק האולסטאר של VTB, בפברואר 2019.

## חברי היכל התהילה
### שחקנים
עבור שחקני כדורסל שהיו מהשחקנים החשובים ביותר ברמת המועדון בליגה המאוחדת של VTB.

### מאמנים ראשיים
עבור מאמנים ראשיים שהיו בין המאמנים החשובים ביותר ברמת המועדון בליגה המאוחדת VTB.

## ראו גם
* היכל התהילה של כדורסל המכללות
* היכל התהילה של הכדורסל
* היכל התהילה של פיב"א
* פרס אגדת יורוליג
* היכל התהילה של כדורסל הנשים

## קישורים חיצוניים
* 
* היכל התהילה הראשון של VTB

## הערות שוליים

קטגוריה:רוסיה: כדורסל
קטגוריה:הליגה המאוחדת של VTB
קטגוריה:היכלי תהילה
יוניטאס סנקט פטרבורג

**מועדון הספורט יוניטאס** (ברוסית: **Спорт-клуб «Уни́тас»**) הוא מועדון כדורגל רוסי מהעיר סנקט פטרבורג, אחד המועדונים החזקים בעיר בראשית המאה ה-20. הוא נוסד בשנת 1904 בשם "אודלנאיה", או חוג חובבי הספורט "אודלנאיה". בקיץ 1911 הוא מוזג עם מועדון "תקווה" ופעל תחת השם החדש "יוניטאס". מתקן האימונים היה בפארק אודלני, שאומץ לימים על ידי מועדון הכדורגל זניט. צבעי המדים היו אדום ולבן.

את המיזוג יזם קיריל בוטוסוב. בשלב ההקמה מילאו ששת האחים בוטוסוב תפקיד בולט בחיי המועדון. המועדון שיחק באליפות העיר משנת 1908 עד 1923. בהרכב הקבוצה בשנים 1913–1916 שיחק הסופר ויטאלי ביאנקי. אחרי שהופיעה בתחרויות עירוניות היא התפרקה לאחר מלחמת האזרחים.

## שמות
* 1904-1911 - "אודלנאיה"
* 1911-1914 - יוניטאס סנקט פטרבורג
* 1914-1923 - "יוניטאס" פטרוגרד
* 1923-1924 - "ספרטק" רובע ויבורג
* 1924-1926 - "רובע ויבורג א'."
* 1926 - "רובע ויבורג"
* 1927-1930 - "פישצ'בקוס"

## תארים
**אליפות סנקט פטרבורג**
* **זכייה** (**3**): 1912, 1928, 1929
* **סגנות** (**3**): 1909, 1926, 1930
* **מקום שלישי** (**8**): 1910, 1914, 1917, 1918, 1922, 1923, 1925, 1927
**[[גביע טוסמן]]**
* **סגנות** (**2**): 1928, 1929

## קישורים חיצוניים
* С. К. Унитас, Санкт Петербург — футболисты клуба, игравшие за сборные
קטגוריה:קבוצות כדורגל סובייטיות
קטגוריה:סנקט פטרבורג: מועדוני כדורגל
קטגוריה:האימפריה הרוסית: כדורגל
מוצב שני

שמאל|ממוזער|300px|מבט מהתצפית לכיוון צפון למוצבי ריחן עישייה סוג׳וד (1997)

**מוצב שני** היה המוצב האחרון שהוקם ברצועת הביטחון בדרום לבנון.
המוצב נבנה בשלוחה הצפונית של רכס עיון, כשני קילומטרים צפונית למפקדת החטיבה המזרחית ביחידת הקישור ללבנון בעיירה מרג' עיון.
## היסטוריה
החל משנת 1992 מוקם מדי פעם כוח תצפית מיחידת מודיעין (יחמ"ם) במבנה נטוש שכונה "בית העמודים" בפאתים הצפוניים של העיירה מרג' עיון. כוח התצפית מלווה בכיתת חי"ר ובטנק לאבטחה היה מתמקם בבית העמודים אד הוק למבצעים או כשהתגברו ההתראות על כוונת מחבלים לפגע באזור זה.

בעקבות מספר אירועים קשים במהלך 1995 בגזרה שמדרום וממערב למוצבי צה"ל בריחן ובעישייה הוחלט לחזק את הגזרה בתצפית ובאש.
בית העמודים אויש באופן קבוע החל מאוקטובר 1995 מיד לאחר ההתקלות של כח ממסיעת 51 של גולני במחמודיה.
בחודש יוני 1996 הוקם המוצב בסמוך לבית העמודים והוצבה בו מחלקת חי"ר, צוות שריון וכוח איסוף קרבי.

בתחילה נקרא המוצב "המזבלה" בשל אתר האשפה שהיה קיים בצמוד לו ולאחר מכן שונה שמו ל"שני", על שם ביתו של קצין ההנדסה של יק"ל שתכנן ופיקד על הקמת המוצב ושנהרג ממטען צד ב-30 במאי 1996.
מטען צד הופעל על כוח של צה"ל, שנע בסמוך למשרדי הצלב האדום באזור מרג' עיון. בתקרית זאת נהרגו ארבעה חילי צה"ל ועוד שבעה חיילים נפצעו.
לאחר הקמתו התמעטו אירועי הפח"ע בגזרת השליטה של המוצב.

המוצב פוצץ ב-24 במאי 2000, ליל יציאת כוחות צה"ל מדרום לבנון.

## ראו גם
* צבא דרום לבנון
* הלחימה בדרום לבנון (1985–2000)

## קישורים חיצוניים

* מוצב שני, באתר "מפת סיפור מוצבי אזור הביטחון בלבנון"

## הערות שוליים

שני
יחסי הרפובליקה הדומיניקנית – טאיוואן

**יחסי הרפובליקה הדומיניקנית–טאיוואן** הם מערכת היחסים שבין הממשלות והעמים של **[[הרפובליקה הדומיניקנית]]** ושל **[[טאיוואן|הרפובליקה הסינית]]**.

## היסטוריה
[250px|שר החוץ של הרפובליקה הדומיניקנית עם נשיאת טאיוואן, [מאי 2016|ממוזער]]
בין הרפובליקה הדומיניקנית לבין הרפובליקה הסינית התקיימו יחסים דיפלומטיים רשמיים בין השנים 1944 עד 2018. ב-1944 ועד 1949 בתור הישות הלגיטימית והמייצגת של סין, ומ-1949 עד 2018 כטאיוואן. ביום ניתוק היחסים של הרפובליקה הדומיניקנית, היא הייתה הכלכלה הגדולה ביותר שקיימה יחסים דיפלומטיים עם הרפובליקה הסינית מתוך 19 המדינות החברות באומות המאוחדות שהכירו בה בתור הישות המייצגת והלגיטימית של סין.

ב-30 באפריל 2018, חשפה הרפובליקה הדומיניקנית את כוונתה לנתק את היחסים עם טאיוואן ולכונן יחסים דיפלומטיים רשמיים עם הרפובליקה העממית של סין. הסטטוס ההכרתי של טאיוואן השתנה ממדינה ריבונית ועצמאית ל"טריטוריה בלתי נפרדת משטחה של הרפובליקה העממית של סין".

## ביקורים רמי דרג
באוגוסט 2008, ביקר נשיא טאיוואן מא יינג-ג'יו ברפובליקה הדומיניקנית ונפגש עם נשיא הרפובליקה הדומיניקנית ליונל פרננדס. השניים הסכימו על תחילת מגעים לחתימת הסכם סחר חופשי בין שתי המדינות. בנוסף, במאי 2016 ביקר שר החוץ של הרפובליקה הדומיניקנית בטאיוואן ונפגש עם הנשיאה.

## נציגויות דיפלומטיות
* הרפובליקה הדומיניקנית אינה מיוצגת בטאיוואן, הן בדרג השגרירות והן בדרג הקונסולרי. בעבר, החזיקה הרפובליקה הדומיניקנית שגרירות רשמית בטאיפיי, בירת טאיוואן.
* טאיוואן אינה מיוצגת ברפובליקה הדומיניקנית, הן בדרג השגרירות והן בדרג הקונסולרי. בעבר, החזיקה טאיוואן שגרירות רשמית בסנטו דומינגו, בירת הרפובליקה הדומיניקנית.

## הערות שוליים

קטגוריה:ערכים ללא קטגוריות פיזיות - יחסי חוץ
ג'ורג' לות'ר (שודד ים)

**ג'ורג' לות'ר** (אנגלית: George Lowther) (נפטר ב־1723) היה פיראט אנגלי מהמאה ה-18. מעט ידוע על חייו, הוא היה פעיל באזור הקריביים ובאוקיינוס האטלנטי. אחד הסגנים שלו היה אדוארד לואו.

## המעבר לפיראטיות
ממוזער|דמותו של לות׳ר, ציור משנת 1936
לא ידוע עליו הרבה לפני שהפך לקצין שני בספינת העבדים, "טירת גמביה", שהייתה בפיקודו של קפטן צ'ארלס ראסל. עם זאת, לות'ר היה פופולרי יותר בקרב הצוות, מכיוון שנדמה היה כי ראסל דואג יותר לסחר העבדים מאשר לאנשיו. ראסל לא נתן אמון בלות'ר, וכשניסה לסלקו, אנשי צוות רבים בחרו בצד של לות'ר והגנו עליו, מה שגרם לתסיסה בקרב הצוות.

בנוסף לצוות האונייה, היה על הסיפון גם קפטן מאסי, עם פלוגת אנשים בפיקודו. לילה אחד, בזמן שרב החובל ראסל היה מחוץ לאוניה, החליטו מאסי ולות'ר לשוט בלעדיו. מאסי התכוון לחזור לאנגליה, אך לות'ר, הצוות וחייליו של מאסי עצמו לא הסכימו. לות'ר התמנה לרב החובל ושינה את שמה של האוניה ל"דילוורי". הם תקפו אוניות רבות אך כשמאסי רצה לתקוף כפר בחוף, הוא איבד את התמיכה של הצוות בהצבעה מכיוון שהסיכון נחשב גדול מדי. לות'ר הצליח להשיג ספינה קטנה יותר, ונפרד ממאסי ואנשיו.

לות'ר עבר לקרולינה ושם פיתח את הטקטיקה של ניגוח ספינתו בספינה אחרת, לפני שאנשיו עלו ובזזו אותה. בסביבות 1721 הוא עזב לאי קיימן ושם נתקל בספינה "גרייהאונד" שקברניטה היה בנג׳מין אדוארד. לות'ר ירה ראשון יריית תותח לאות קרב. ה"גרייהאונד" הגיבה בירי של כל התותחים בו זמנית מדופן הספינה, אך הירי לא עזר להם. הפיראטים עלו על ה"גרייהאונד", הרגו את כל הצוות ושרפו את הספינה.

ללות'ר היו כעת ספינות רבות תחת פיקודו, והוא העניק לסגנו אדוארד לואו ספינת קרב קטנה עם שישה תותחים. לואו עזב את לות'ר והתחיל קריירת פיראטית משלו. לות׳ר ופרנסיס ספריגס הצטרפו שוב לזמן קצר אל אדוארד לואו בסוף 1723. כשלות'ר הפליג עם ספינותיו לגואטמלה הם הותקפו על ידי הילידים והוא נאלץ להשאיר כמה ספינות ואנשים מאחור. צוותו וציודו הועברו לספינה "ריוונג'" ("נקמה").

## מוות
ממוזער|361x361 פיקסלים|ציור דמותו של לות׳ר, בפרסומת לסיגרים, 1888
בשנת 1722 הפליג לות׳ר לאי מבודד בשם בלנקווילה. לפני העגינה באי הבחין בו וולטר מור, מפקד ספינת המלחמה הבריטית "איגל". לות׳ר הצליח להימלט לאי על ידי בריחה מחלון התא שלו, יחד עם עוד תריסר אנשי צוות. רק ארבעה מהם הגיעו לחוף. לאחר חיפוש נרחב נמצאה גופתו של לות'ר, הוא ירה בראשו כדי שלא יילקח בשבי.

בעיתון "פוסט בוי" מיום 2 במאי 1724 יש דיווח על תקרית זו, ומסופר כי האונייה הבריטית חזרה עם אוניית הפיראטים שנשבתה, והיו עליה מספר פיראטים שנפלו בשבי. פיראטים אחרים, הצליחו לפי דברי העיתון לברוח לאי. חלקם הועמדו לדין והואשמו בפיראטיות, וחלק הצטרף לאוניות פיראטים אחרות.

מידע דומה נמצא בעיתון "ניוקאסל קוראנט" מיום 1 בפברואר 1724:

"יש לנו חדשות טובות מסנט כריסטופרס - קפטן מור מה"איגל", גילה אוניית פיראטים עם 10 תותחים, 40 אנשים, בפיקודו של לות'ר. ליד האי בלנקו. מלחי הצי שבו 24 מהפיראטים, אבל לות'ר, ועוד כעשרה אנשים קפצו ונמלטו. ארבעה מהם נתפסו, ומקווים שגם לות'ר והיתר ייתפסו."

## הערות שוליים

קטגוריה:שודדי ים
קטגוריה:שודדי הקאריביים
קטגוריה:נפטרים ב-1723
נועה ארנברג

**נועה ארנברג** (נולדה ב-3 בפברואר 1979) היא תסריטאית ישראלית. זוכת פרס האקדמיה הישראלית לטלוויזיה לשנת 2016 על התסריט שכתבה לסדרה "האחיות המוצלחות שלי" יחד עם גלית חוגי. יצרה את סדרת האינטרנט "סוזי מטיפת חלב".

## ביוגרפיה
ארנברג נולדה בקיבוץ בית השיטה לניסן ארנברג ולמשוררת דורית צמרת.

בוגרת בית הספר סם שפיגל לקולנוע ולטלוויזיה, שבו הכירה את גלית חוגי.

יצרה יחד עם גלית חוגי את הסדרה "האחיות המוצלחות שלי" שעלתה לשידור בשנת 2016 ב-yes. הסדרה זכתה בפרס האקדמיה לטלוויזיה לשנת 2016 עבור הסדרה הקומית הטובה ביותר ובשלושה פרסים נוספים. חוגי וארנברג זכו גם בפרס על התסריט הטוב ביותר בסדרה קומית.

כתבה יחד עם גלית חוגי את העיבוד הישראלי לסרט "זרים מושלמים" שביים ליאור אשכנזי ועלה בשנת 2021.

באוקטובר 2022 עלתה ב-"yes" הסדרה "מי שמע על חווה ונאווה" שיצרה עם גלית חוגי בבימויו של גורי אלפי.

ארנברג מתגוררת בשכונת נווה צדק בתל אביב, נשואה ואם לשניים.

## פרסים ומועמדויות

## קישורים חיצוניים

## הערות שוליים

קטגוריה:תסריטאיות ישראליות
קטגוריה:תסריטאים ישראלים
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:זוכי פרס האקדמיה לטלוויזיה: תסריטאים
קטגוריה:בית השיטה: אישים
קטגוריה:תל אביב-יפו: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979